Η Δέσποινα είναι πολύ φιλική, μας υποδέχτηκε με χαρά και μας έδωσε κατευθύνσεις και συμβουλές για την διαμονή μας, απαντώντας σε όλες μας τις ερωτήσεις για το κατάλυμα, την περιοχή και το νησί γενικότερα. Όσον αφορά το κατάλυμα, παρά το γεγονός ότι δεν είναι απομονωμένο, δεν αισθανθήκαμε ενόχληση από τον περίγυρο και γενικά κυριαρχούσε ησυχία και ηρεμία. Στην πόρτα υπήρχε σίτα, όπως και σε όλα τα παράθυρα και έτσι δεν υπήρχαν κουνούπια και γενικά έντομα στο εσωτερικό του. Είναι αρκετά ευρύχωρο και με μεγάλη ντουλάπα. Τηλεόραση, κουζίνα, καφετιέρα κλπ αν και υπήρχαν δεν τα χρησιμοποιήσαμε. Σύνδεση με Wi-fi μπορούσε να γίνει μόνο στην αυλή, όπου καθόμασταν το βραδάκι (οπότε δεν ήταν τόσο άβολο για εμάς). Η γενική μας εικόνα ήταν καλή και μείναμε ευχαριστημένοι από την διαμονή μας.